Tarms

**Tarms** () is’n Oort un Gemeen in Neddersassen und höört to de Landkreis Rodenborg (Wümm). De Gemeen hett all’nstohoop . Tarms is Seet vun de Gemeen un vun de Samtgemeenverwaltung.

## Geographie
Tarms liggt nah an dat Düvelsmoor un is vun de Landschop her wunnerbor. De Bueree is to mehrst de Mast vun Rinner un Keih. De Gemeen liggt in’n Westen vun de Samtgemeen, ümgeven vun de Gemenen Hepst, Westertimk, Büls, Vörwark un Wilst. Na Westen hen slutt sik de Landkreis Oosterholt an.

Intressant is, woans sik dat mit’n Platt verhollen deit. Wenn dat in Tarms „Keis“ för *Keih* heet, is dat een Dörp wieter „Kois“ und all wedder’n Dörp wieter „Kies“ un dorbi sünd jümmer de swartbunten Dinger, de op’e Weiden staht, meent.

## Geologie
*En Översicht över de Geologie un Entstahn vun dat Rebeet vun’n helen Landkreis is in den Artikel [[Landkreis Rodenborg (Wümm)]] beschreven un kann dor naleest waarn.*

## Historie
Tarms heet fröher „Tevenstede“. Dat weer dat eerste Maal in’t Johr 1257 künnig maakt.

1983 hett Tarms den lütten Oort Tarmsermoor, de ganz in’n Westen von Tarms leeg, an de Navergemeen Grasbarg in’n Landkreis Oosterholt afgeven.

### Religion

Tarms is evangeelsch-luthersch präägt un hett mit de Martin-Luther-Kark en egen Kark. Düsse Kark höört to de Karkengemeen von de Petri-Kark in Wilst.

Tarms harr von 1978 bet 1996 mit de Maria-Königin-Kark ok en kathoolsche Kark. Vondaag sünd de nächsten kathoolschen Karken de Maria-Freden-Kark in Worpsweed (so bi 14 Kilometer weg) un de Christ-König-Kark in Zeven (so bi 17 Kilometer weg).

## Politik
### Gemeenraat

### Wapen
In dat Wappen vun Tarms sühst’n witt Ex, de na links wiesen deit (de Heraldik sütt dat ut de Sicht von’n Schilddreger un seggt *na rechts*), un twee gollen Rings dor unner. All’ns tosamm op gröön Grund. De Rings sünd bi Tarms in’n Dagbo funnen worrn. Disse Funnen hebbt en Dörmeter von üm un bi 10 cm.

## Kultur
Jedet Johr kaamt över 100.000 Lüüd to de Tarms’er Utstellung wo dat neeste vun de Landmaschinen wiest warrt. Siet 2004 warrt in Tarms ok en Open Air Festival ünner den Naam *Rock den Lukas* maakt.

Butendem gifft dat in Tarms eenige Verenen, as to’n Bispeel den christlichen Jöögdchor, de Gospelmusik maken deit un chrsitliche Literatur singt. De Sport is in’n *Turn- un Sportvereen Tarms vun 1908 e.V.* oder kort TuS Tarms organiseert, de Sportanlagen mit dree Rasenplätz un en Vereensheim hett. De Hallensport warrt in de Sporthall maakt, de de Gemeen tohöört.

## Weertschop un Infrastruktur

De Hauptoord Tarms gellt na dat Regionale Ruumordnungsprogramm as Grundzentrum för de Öörd in de Ümgegend.

### Verkehr
#### Iesenbahn
Bit in dat Johr 1930 weer Tarms Knuttenpunkt för de Iesenbahn „Jan Rainers“, de bit na Bremen rinföhren de. Offiziell weer dat de Lüttbahn Bremen-Tarms. Disse Iesenbahn harr en Spoorwieten vun 1000 mm hatt. Aver dat Glies is dormals mit de Stilleggen afreten worrn. Den Jan-Rainers-Damm gifft dat aver jümmer noch. Den kann man wunnerbor mit’n Drohtesel rünnerfohren. 

#### Straat
Tarms liggt an de L&nbsp;133, de vun Grasbarg na Zeven to föhrt, gröttere Straten gifft dat in de Gemeen nich. Man, in den Oort loopt en poor Kreisstraten tosamen: de K&nbsp;113, de na Wilst geiht, de K&nbsp;114, de över Hepst un Breddörp na Rhaar föhrt, un de K&nbsp;145, de in’n Landkreis Oosterholt föhrt un dor as K&nbsp;15 wieterlöpt.

## Weblenken
* Biller vun’n Bahnhoff (hoochdüütsch)
* Tarms'er Utstellung (hoochdüütsch)